kardosdrur/scandi-wiki huggingface dataset:
Der Deutscher Hof

Der Deutsche Hof var et hotel i centrum af Nürnberg. Hotellet er bedst kendt som Hitlers indkvartingssted under Reichsparteitag i byen.

Der Deutsche Hof blev bygget i 1913 og var placeret i nærheden af byens jernbanestation. Hotellet blev Hitlers favoritsted når han besøgte Nürnberg. Efter magtovertagelsen i 1933 blev ejeren tvunget til at sælge hotellet til det nationalsocialistiske parti NSDAP.

Frem til 1936 boede Hitler i et stort rum på anden sal og han kunne følge paraderne fra hotelvinduet. I 1936 blev rummet tilbygget med en 'Fører-balkon'.

Hotellet blev delvis ødelagt under de allieredes bombardement af Nürnberg, men blev efter krigens afslutning genopbygget.

Der Deutsche Hof var hotel indtil 2005. I dag står lokalerne ubenyttet hen.

Links 
 http://www.bauzeugen.de/parteibauten.html 

Nazi-Tyskland
Hoteller i Tyskland
Nürnberg
Etableret i 1913
Ophørt i 2005
Bygninger, konstruktioner og anlæg i Bayern
Hotel Elephant

Hotel Elephant er et kendt hotel i Weimar i Tyskland.

Forløberen for hotellet var et værtshus som den fyrstelige mundskænk Christian Andreas Barritig åbnede på Marktplatz i Weimar i 1696. Snart blev stedet en postvognsstation, der blev kendt som et godt nattekvarter for købmænd og rejsende. Værtshuset tiltrak gennem de følgende århundreder mange kendte kunstnere, og både Wieland, Herder og Goethe har boet her.

I 1937 var det gamle værtshus faldefærdigt og blev revet ned. Arkitekt Hermann Giesler blev engageret til at tegne det nye hotel. Det var ved færdiggørelsen et af Europas mest moderne hoteller.

Hotel Elephant er blevet foreviget i Thomas Manns roman Lotte i Weimar, hvor han lader hovedpersonen overnatte på hotellet. Da hotellet i 1955 genåbnede efter 2. verdenskrig var Mann den første, som skrev skrev sit navn i gæstebogen. Hotellets Lilli-Palmer-suite er opkaldt efter skuespilleren, som spillede Lotte i filmatiseringen af Manns roman.

Hotellet er i dag i en del af Starwood-gruppen.

Links 
officiel hjemmeside 

Weimar
Elephant, Hotel
Bygninger, konstruktioner og anlæg i Tyskland
Rupiah Banda

Rupiah Bwezani Banda (født 13. februar 1937, død 11. marts 2022) var Zambias fjerde præsident. Han blev indsat som præsident 29. juni 2008 efter at hans forgænger Levy Mwanawasa først fik en blodprop og siden døde i august. Banda var på det tidspunkt vicepræsident. Banda vandt marginalt valget i slutningen af oktober 2008 og blev dermed indsat som Zambias fjerde præsident.

Referencer

Eksterne links 
 Det zambiske præsidentembedes officielle hjemmeside 
 Præsident Bandas hjemmeside 

Zambias præsidenter
Om guder og mænd

Om Guder og Mænd er en fransk film, der havde dansk biografpremiere 7. april 2011.

Synopsis 
Filmen handler om en gruppe katolske munke, der under 1990'ernes algierske borgerkrig
pludselig står i en situation, hvor de skal vælge imellem at blive boende i det kloster, hvor de i mange år, har levet i fred med deres muslimske naboer, eller om de skal flygte fra den vold, som islamistiske ekstremister truer dem med.

Medvirkende 
 Lambert Wilson, Christian
 Michael Lonsdale, Luc
 Olivier Rabourdin, Christophe
 Philippe Laudenbach, Célestin
 Jacques Herlin, Amédée
 Loïc Pichon, Jean-Pierre
 Xavier Maly, Michel
 Jean-Marie Frin, Paul
 Abdelhafid Metalsi, Nouredine
 Sabrina Ouazani, Rabbia
 Abdellah Moundy, Omar
 Olivier Perrier, Bruno
 Farid Larbi, Ali Fayattia
 Adel Bencherif, Terroristen
 Benhaïssa Ahouari, Sidi Larbi

Priser 
 Cannes filmfestival 2010
 Grand Prix
 Den økumeniske jury's pris
 Prix de l'Éducation nationale
 César 2011
 Bedste film
 Bedste mandlige birolle (Michael Lonsdale)
 Bedste fotografering (Caroline Champetier)
 Palm Springs International Film Festival, FIPRESCI prisen 2011 for "Bedste udenlandske film"
 National Board of Review of Motion Pictures, Prisen for bedste udenlandske film.
 Téléramas læserpris for bedste film 2010
 Prix Lumière for bedste film 
 Trophée du Film Français, Trophée du duo cinéma de l'année 
 Étoiles d'or du cinéma français (Académie de la presse du cinéma français) : Prisen for bedste film 2010.

Eksterne henvisninger 
 
 katpod.dk "Om filmen Guder og Mænd" – Anmeldelse i en katolsk optik, der også fortæller om brevet der skal åbnes ved prior Christian de Chergé død.

Kilder 

Film instrueret af Xavier Beauvois
Franske film fra 2010
Cesar for bedste film
Trollhättefallen

[[Fil:Trollhattefallen.jpg|thumb|Vandfaldene i Trollhätten fotograferet på «Faldenes dage», 18. juli 2004]]
Trollhättefallen er et vandfald og strygstrækning i Göta älv i byen Trollhättan i Västra Götalands län i Sverige. Faldene begynder ved Malgöbroen i den centrale del af byen, og har en samlet faldhøjde på 32 meter, som udgør hovedparten af den totale højdeforskel på 44 meter mellem Vänern og Kattegat. Da floden endnu var ureguleret var vandføringen i faldene 900 m³/s, og de strakte sig ned til Olidehålan, hvor den nederste del blev kaldt Helvedesfaldet''.

I dag løber floden kun i sit oprindelige løb gennem faldene ved specielle anledninger, for at regulere vandstanden i Vänern eller som en turistattraktion, for eksempel under «Faldenes dage» som arrangeres hvert år den tredje fredag i juli. Vandføringen er da omkring 300 m³/s.

Den resterende vandføring udnyttes til kraftproduktion i de to kraftværker Hojum og Olidan på østsiden af floden. Allerede omkring århundredeskiftet blev en del af vandkraften brugt i forbindelse med småindustri på den østlige flodbred.

Trollhättefaldene har gennem århundrederne fascineret besøgende og turister fra nær og fjern, og er i dag en af Vest-Sveriges førende turistattraktioner.

Västra Götalands län
Vandfald i Sverige
Trollhättan
People Before Profit Alliance

People Before Profit Alliance (PBPA) et en irsk politisk parti som er aktiv i både Irland og Nordirland.
Partiet blev oprettet i 2005. Organisationen Community & Workers Action Group of south Dublin (CWAG) Action Group blev medlem af partiet i 2007 og medbragte partiets eneste folkevalgte repræsentant, Joan Collins, der tidligere var medlem af Socialist Party. Partiet er et venstreorienteret socialistisk demokratisk parti uden leder, som forsøger at modvirke neoliberalisme og krig.

Partiet var i 2008 med i modstanden mod Lissabontraktaten. – Ved lokalvalgene i Irland i 2009 fik Alliancen i alt valgt tretten kandidater. – Ved det irske valg i 2011 blev Richard Boyd Barrett og Joan Collins valgt ind i Dáil Éireann.

Valgte repræsentanter 
 Joan Collins T.D. – Dublin South-Central
 Richard Boyd Barrett T.D. – Dún Laoghaire
 Councillor Hugh Lewis – Ballybrack, Dun Laoghaire-Rathdown
 Councillor Gino Kenny – Clondalkin, South Dublin County Council
 Councillor Brid Smith – Ballyfermot/Drimnagh, Dublin City Council

Ekstern henvisning 
 Officiel hjemmeside

Politiske partier i Irland
Socialistiske partier
Gleneagles Hotel

Gleneagles Hotel er et kendt luksushotel i Perthshire, Skotland som åbnede i 1924. Det er bl.a. berømt for sine golfbaner. I juli 2005 fandt G8-topmødet sted her.

Eksterne henvisninger 

 glenagles.com

Hoteller i Skotland
Etableret i 1924
Grand Hotel d'Angkor

Grand Hotel d'Angkor er et historisk luksushotel i Siem Reap i Cambodja. Det blev åbnet i 1929, og ligger i nærheden af ruinerne til Angkor. Det ligger på adressen 1 Vithei Charles de Gaulle.

Litteratur

Links 
 http://siemreap.raffles.com/ 

Hoteller i Cambodja
Etableret i 1929
Hedonism Resorts

Hedonism II og Hedonism III er to feriecentre i Jamaica drevet af selskabet SuperClubs. Hedonism II åbnede i 1976 i Negril, Hedonism III åbnede i 1999 i Ocho Rios; . Begge feriecentre har områder som er reserveret for nudister. De er kendte for deres liberale holdninger til sex, narkotika og alkohol. Børn har ingen adgang.

Offentlig nøgenhed er forbudt i Jamaica, men lovene håndhæves ikke (og kommer muligvis ikke til at blive anvendt) i private feriecentre.

Links
 Officiel hjemmeside 
 SuperClubs officiel hjemmeside

Hoteller i Jamaica
Etableret i 1976
Naturisme
Hotel Oloffson

Hotel Oloffson er et hotel centralt i Port-au-Prince, hovedstaden i Haiti.  

Det meste af hotellet er i 1800'ernes nygotik (viktoriansk stil), og hotellet er blandt andet omgivet af en lille tropisk have. 

Bygningen blev oprindelig opført af daværende præsident Tirésias Simon Sam som residens for den magtfulde familie Sam, hvor blandt andet to af landets præsidenter kommer fra.

Da USA i 1915 besatte Haiti og Sam-familien flygtede, blev ejendommen taget i brug som militærhospital af de amerikanske besættelsestropper indtil 1935, hvor USA trak sig tilbage.

Ejendommen blev herefter udlejet til den svensk/tyske skibskaptajn Werner Gustav Oloffson, der indrettede stedet som hotel.

Hotel Oloffson gav inspirationen til Graham Greenes fiktive Hotel Trianon, beskrevet i romanen Gøglerne fra 1966.

Eksterne henvisninger 
 officiel hjemmeside

Hoteller i Haiti
Port-au-Prince
Marielundskilden

Marielundskilden er en kilde, der ligger vest for Troldhedebanestien midt i Marielundsskoven, lidt nord for Marielundssøen. Det er en gammel helligkilde, hvis vand blev tillagt magiske egenskaber.

Skt. Hans aften besøgtes kilden af syge og svagelige mennesker i håb om helbredelse. Besøgende kunne f.eks. drikke kildens vand eller bade dårlige øjne i vandet.

Endvidere skulle kilden kunne hjælpe med kærligheden. Hvis en ung mand eller kvinde på Sankt Hans nat, kunne komme til at drikke samtidig med den hun/han var forelsket i, ville kærligheden blive gengældt og de ville blive gift.
Da jernbanen, Troldhedebanen skulle anlægges omkring 1. verdenskrig, var kilden i fare for at forsvinde. Det fik lokalhistorikeren P. Eliassen til at argumentere for kildens bevarelse og kilden blev reddet. I 1939 blev anlægget omkring kilden omlagt og kilden blev fredet januar 1968.

Kilder og referencer 

Bygninger, konstruktioner og anlæg i Kolding
Helligkilder i Danmark
Lokaliteter i Kolding Kommune
1. Eskadre

1. Eskadre (1ESK) er en af Søværnets tre eskadrer. Eskadren er hjemmehørende på Flådestation Frederikshavn, men flere skibe og et mindre administrationskontor er placeret på Flådestation Korsør.

Eskadren bemandes af cirka 640 mand af alle grader og cirka 30 skibe fordelt på 6 divisioner samt en stab på 25 mand. Eskadrens hovedopgaver består i farvandsovervågning, havmiljøovervågning, forureningsbekæmpelse, isbrydning, søredning, suverænitetshævdelse og fiskeriinspektion. Selvom internationale opgaver primært er 2. Eskadres område, deltager skibe fra 1. Eskadre jævnligt i internationale øvelser og operationer, især i nordlige farvande hvor skibene er godt rustet til at klare de til tider barske vejrforhold.

En meget stor del af 1. Eskadres opgaver ligger ved Grønland og Færøerne, hvor eskadrens inspektionsskibe og -fartøjer året rundt udfører fiskeriinspektioner og søredning. De mindre danske fartøjer såsom Diana-klassen patruljerer også året rundt i danske farvande hvor de er klar til at udøve politimyndighed til søs, tage olieprøver af miljøsyndere, søredning og rutinemæssige kontroller af skibsfarten i Danmark. De danske skoleskibe er også underlagt 1. eskadre, hvor de i sommerhalvåret sejler med kadetter der skal lære om alle aspekter af livet til søs.

Operativ organisation 
 Division 11
 F357 Thetis 
 F358 Triton
 F359 Vædderen
 F360 Hvidbjørnen
 Division 14
 A543 Ertholm
 A544 Alholm
 Y101 Svanen
 Y102 Thyra
 Division 16
 A560 Gunnar Thorson
 A562 Mette-Miljø
 Miljø 102
 MS201
 MS202
 MS203
 Division 17
 A561 Gunnar Seidenfaden
 A563 Marie-Miljø
 Miljø 101
 Miljø 103
 Division 19
 P570 Knud Rasmussen
 P571 Ejnar Mikkelsen
 P572 Lauge Koch

Udenfor division:
Kongeskibet Dannebrog, A559 Sleipner, SKA11-klassen og O-klassen samt A541 Birkholm og A542 Fyrholm.

Fodnoter og eksterne henvisninger 

 Forsvaret.dk: 1. Eskadre 

Søværnet
Eskadrer
Koryo Hotel

Koryo Hotel er et hotel i den nordkoreanske hovedstad Pyongyang. Det ligger i distriktet Chung-guyok. Hotellet blev rejst i 1986 under ledelse af Kim Il-sung, og var ment som et udstillingsvindue for landets styrke. Ved indgangen der er der en ni meter bred dragemund i jade som leder ind til en stor lobby domineret af mosaikbilleder med motiver fra nordkoreas kultur. Mosaikfliserne består blandt andet af værdifulde metaller.

Bygningen er 143 meter høj og består af to lige høje tårne og har 400 rum. I bygningen er der en gavebutik, træningsrum og en biografsal som i hovedsagen viser kommunistpropaganda. 

Pyongyang
Hoteller i Nordkorea
Etableret i 1896
Livlandske krønike

Henrik af Letters Livlandske krønike (på , ) er et historisk dokument, der beskriver Letlands og Estlands historie mellem 1180 og 1227. Det er det ældste kendte dokument om Livland og dermed Letlands historie.

Baggrund 

I 1200-tallet, samtidig med de velkendte korstog til Jerusalem og Mellemøsten, foregik de baltiske korstog. Før korstogene mod Livland (som bestod af den sydlige del af nutidens Estland og af Letland) var dette område et hedensk samfund. I dette område mødtes både tyske købmænd, handelsfolk fra Novgorod, tyskere, danskere,svenskere, nordmænd og russere. Gennem denne kontakt opstod en handel, kultur og landing af religiøse impulser. Flere skandinaviske herskere og den Tyske orden erobrede og besatte dele af Baltikum.

Indhold 

Henrik af Letters krønike indeholder øjenvidneskildringer om korstogstiden på en meget menneskelig og levende måde.

Den viser de komplicerede forhold, som opstod, når religiøse motiver blandes med politiske hensigter. Den anden kendte lettiske krønike, rimkrøniken, har ikke samme store historiske værdi, efter som den stort set er skrevet som en patriotisk fortælling til kristen hofunderholdning. 

Krøniken består af fire bøger. De første to bøger, Om Livland og Om biskop Berthold, beskriver de to tyske biskopper Meynards og Bertholds ankomst og deres mislykkede forsøg på at etablere sig i Livland.

Den tredje bog, Om biskop Albert, beskriver den tredje biskop, Albert von Buxhövden, grundlæggeren af Sværdbroderordenen, og erobringen af Livland. Den fjerde bog, Om Estland, beskriver Alberts og Sværdbroderordens erobring af Estland. Originalmanuskriptet er desværre ikke bevaret. Der findes dog 16 forskellige kopier, som er nedskrevet mellem 1300-tallet og 1800-tallet. Den ældste kopi går under navnet Codex Zamoscianus. 

Hans krøniker er skrevet fra den katolske kirkes synsvinkel og kirkens virke i og indvirkning på området. Krøniken kan være påbegyndt som en rapport til den pavelige legat Vilhelm af Modena, som Henrik var tolk for mellem 1225 og 1227. Vilhelm af Modena var i Livland for at mægle i en intern strid mellem den kristne sværdbroderordenen og Livlands katolske biskopers med hensyn til territoriale krav.

Sverige i krøniken 

I år 1203 omtaler krøniken Visby. Dette er det ældste kendte skriftlige omtale af byen. Krøniken fortæller også, at der samme år var estere fra øen Ösel (Saremaa) i Blekinge, hvor de blandt andet skal have ødelagt en kirke og taget slaver og plyndret. Videre står der, at sådanne angreb ikke var usædvanlige i Sverige og Danmark.

Eksterne henvisninger 
 The Chronicle of Henry of Livonia  – Krøniken oversat til engelsk af James A. Brundage
 Indriķa hronika – hele krøniken på Lettisk
 Juhan Luiga: Läti Hendriku kroonika kriitika, Eesti Kirjandus 1922-1926 (en kritisk analyse af krøniken, på estisk)
 Andres Kasekamp: "Charesteristics of Warfare in the Times of Henry of Livonia and Balthasar Russow" (Lithuanian Quarterly Journal of Arts and Sciences, 1990)  (engelsk)

Letlands historie
Reichenbachfall-Bahn

Reichenbachfall-Bahn (RfB), er en kabelbane i Meiringen i den schweiziske kanton Bern.

Endestationerne 
Kabelbanen forbinder bydelen Willigen i Meiringen med det berømte vandfald Reichenbachfall, hvor Sir Arthur Conan Doyles fiktive helt, Sherlock Holmes, måtte lade livet. Fra topstationen er der en flot gåtur op langs vandfaldet til gæstgiveriet 'Hotel Zwirgi', der ligger ovenover.

Fra dalstationen (nederste station) er der ca. 20 minutters gang til banegården i Meiringen.

Banens start 
Banen startede i 1899 for at give publikum lettere adgang til det spektakulære vandfald. Ved banens 100-års jubilæum i 1999 blev to nye vogne indsat og stationsbygningerne i begge ender blev renoveret.

Banen i vore dage 
De nye (1999) vogne er bygget i det originale design fra forrige århundrede og har hver plads til 24 passagerer. Banen er ensporet – og smalsporet – og har et vigespor midtvejs oppe, hvor de to vogne passerer hinanden undervejs. Togvognen trækkes af en stålwire (kabel), som er forbundet med den anden vogn, således at vægten af den øverste vogn er med til at trække den nederste. Herudover er en elektromotor tilkoblet for at sikre en stabil drift.

En tur tager ca. 10 minutter.

Køreplan 
Kabelbanen er kun i drift i sommerhalvåret (midten af maj – midten af oktober) og kører dagligt fra kl. 8.15 til kl. 17.45 med middagslukning fra kl. 11.45 og 1½ time frem.

Tekniske data 
 Banetype: Kabelbane
 Byggeår: 1899 
 Sportype: Enkeltsporet med vigespor midtvejs
 Sporvidde: 1 meter
 Drivmiddel: Elektricitet
 Dalstation: Willigen (662 m.o.h.) 
 Topstation: Reichenbachfall (847 m.o.h.)
 Vertikal distance: 244 meter
 Banens længde: 714 meter
 Mindste hældningsgrad: 25 %
 Største hældningsgrad: 58 %
 Varighed pr. tur: 10 minutter
 Antal vogne: 2
 Passagerer pr. vogn: 24

Eksterne henvisninger 

 Reichenbachfall-Bahns hjemmeside
 Banen på Lift-World
 Banen på FUNIMAG

Kabelbaner
Transport i Schweiz
Kanton Bern
Meneñ Hotel

Meneñ Hotel er det eneste hotel i republikken Nauru (hvis man ser bort fra et herberg i Aiwo), og ligger i distriktet Meneng. Det er ikke så mange turister som kommer til øen så hotellet har haft noget modgang. Det har 119 rum med mulighed for at lave kaffe og te i hvert rum. Hotellet har et konferencerum med plads til 200 mennesker, og blev for nylig restaureret. Alle rummene har også et køleskab, TV og videoafspiller. Restauranten serverer blandt andet thai- og  kinesisk mad.

I sit navn bruger hotellet bogstavet ñ, som er en gammel skrivemåde for ng på Nauru. Hotellet har alligevel beholdt det i sit navn.

Hoteller i Nauru
Susan Beth Pfeffer

Susan Beth Pfeffer (født 1940) er New York Times bestseller-forfatter, bedst kendt for ungdoms science fiction. Hun er også kendt for at skrive bogen "About David". En serie hun også har skrevet hedder The last survivors (De sidste overlevende), som består af bøgerne: Life as we knew it (Mens vi endnu er her), The dead and the gone og This world we live in. 

Pfeffer siger, at filmen Meteor blev inspiration til bøgerne. 

The Last Survivors-trilogien:
 Life as we knew it (Mens vi endnu er her), udgivet i år 2006.
 The Dead and the Gone, udgivet i år 2008
 This world we live in, udgivet i år 2010

Science fiction-forfattere fra USA
Romanforfattere fra USA
Maritimt Overvågningscenter Nord

Maritimt Overvågningscenter Nord (MOCN) er det ene af de to danske maritime overvågningscentre. Centeret er fysisk placeret ved Pikkerbakken i Frederikshavn. På det militære område der huser centeret ligger også Bangsbo Fort der er åbent for offentligheden. MOCN var tidligere benævnt Kattegats Marinedistrikt (KGM) og var en niveau III myndighed. KGM flyttede ind i det nuværende bunkersystem i 1986 og blev nedlagt 31. december 2010. I stedet for distriktet oprettede man MOCN, der er underlagt Søværnets Overvågningsenhed (SOE) som en niveau IV myndighed. 

MOCN's ansvarsområde dækker de danske farvande ud fra hele vestkysten, rundt om Skagen ned til Kronborg ved Øresund, spidsen af Langeland og Als. De resterende danske farvande er dækket af Maritimt overvågningscenter Syd. 

MOCN har ansvaret for at alle skibe i det ovennævnte havområde til enhver tid er identificeret, således at man i SOK, når man kombinerer billedet fra begge overvågningscentre vil få et komplet billede af det danske farvand. Desuden deltager centret i søredninger indenfor centrets ansvarsområde, samt øvelser i dansk farvand. Når udenlandske orlogsskibe passerer gennem dansk farvand bliver de holdt under observation, således at de ikke foretager sig andet end den tilladte uskadelige passage. 

Til at udføre disse opgaver har centeret kontinuerligt et antal patruljefartøjer fra Søværnet og Marinehjemmeværnet, bemandede og fjernbetjente udkigsstationer samt kystradarstationer til sin rådighed.

I forsvarsforliget 2013-2017 blev det besluttet at nedlægge de to overvågningscentre og samle alle overvågningsaktiviteterne i SOK's bunker i Århus.
Men i 2016 blev Maritimt Overvågningscenter Syd nedlagt og de to centre blev samlet i Maritimt Overvågningscenter i Frederikshavn

Referencer 

Søværnet
Pera Palas

Pera Palas (tyrkisk:Pera Palas Oteli) er et berømt hotel i Istanbul. Mange berømtheder har årene boet på Pera Palas.

Hotellet ligger i bydelen Pera på nordsiden af Det gyldne Horn. Det blev bygget i 1892 til at betjene personer fra Orientekspressen. Palas er tegnet af den franske arkitekt Alexander Vallaury i rokokostil.

Hotellet har 139 værelser og 6 suiter. I 1974 gennemgik hotellet en renovering hvor facaden, interiøret og inventaret blev bevaret, ligesom alle minder af historisk betydning er blevet bevaret. 

Agatha Christie var en hyppig gæst på Pera Palas, og skrev dele af Mordet i Orientekspressen på hotellet. Værelse 411 er bevaret som Agatha Christie-rummet. Også Ernest Hemingway boede ofte på hotellet, og dele af hans romaner og noveller er blevet til her. I værelse 101 boede Kemal Atatürk mens han forberedte den tyrkiske uafhængighedskamp, og Atatürks suite er lavet om til et museum med mange af hans ejendele.

Links
officielle hjemmeside

Istanbul
Hoteller i Tyrkiet
Halkær Sø

Halkær Sø er et naturgenopretningsprojekt i Himmerland, beliggende i den brede Halkær Ådal som ved Halkær Mølle, i  stenalderen var en fjordarm. Engene har tidligere været afvandede  landbrugsarealer, beskyttet bag diger og pumpestationer, men de har sat sig igennem tiden, og det førte til at Halkær-Ejdrup pumpelag iværksatte processen med at oprette den 100 ha store sø, der blev indviet 11. juni 2006. 

Søen blev anlagt af Nordjyllands Amt med støtte fra Vandmiljøplan II, og er privatejet. Fra Halkær Mølle er der stiforbindelse ned til søen. Ved søens nordlige ende lå tidligere  Halkær Hovedgård og  Halkær Voldsted, hvor der er etableret lejrplads med shelters. Fra cykelstien på den nedlagte Nibe-Hvalpsund Jernbane er der en god udsigt over søen. 

Søen og området omkring er EU-habitatområde og en del af Natura 2000-plan 15 Nibe Bredning, Halkær Ådal og Sønderup Ådal.

Eksterne kilder og henvisninger
 Aalborg Kommune om området
 Naturstyrelsen 
Dansk Ornitologisk Forening 

Søer i Aalborg Kommune
EU-habitatområder i Danmark
Naturgenopretning i Danmark